ai4bharat/Pralekha huggingface dataset:
પ્રધાનમંત્રીનું કાર્યાલય
લોકશાહી માટેની સમિટમાં પ્રધાનમંત્રી શ્રી નરેન્દ્ર મોદી દ્વારા રાષ્ટ્રીય નિવેદનનો મૂળપાઠ
મહાનુભાવો,
નમસ્કાર
આ સમિટમાં વિશ્વની સૌથી મોટી લોકશાહીનું પ્રતિનિધિત્વ કરતા મને ગૌરવ થાય છે. આપણી સાંસ્કૃતિક પ્રકૃતિમાં લોકશાહીની ભાવના અખંડ છે. છેક, 2500 વર્ષ પૂર્વે લિચ્છવિ અને શાક્ય જેવા ચૂંટાયેલા પ્રજાસત્તાક શહેર-રાજ્યો ભારતમાં પાંગર્યાં હતા. આ જ લોકતાંત્રિક ભાવના 10મી સદીના “ઉત્તરિમેરૂર” શિલાલેખમાં દેખાય છે જેમાં લોકશાહી સહભાગીતાના સિદ્ધાંતો સંહિતાકાર થયા હતા. આ જ લોકશાહીની ભાવના અને પ્રકૃતિએ પ્રાચીન ભારતને સૌથી સમૃદ્ધ પૈકી એક બનાવ્યું છે. સદીઓ સુધી રહેલું બ્રિટિશ શાસન પણ ભારતીય લોકોની લોકશાહીની ભાવનાને દબાવી શક્યું નથી. ભારતની આઝાદી સાથે તે ફરી સંપૂર્ણ અભિવ્યક્તિ સાથે જોવા મળ્યું અને છેલ્લાં 75 વર્ષમાં લોકતાંત્રિક રાષ્ટ્ર-નિર્માણમાં અજોડ ગાથા તરફ દોરી ગયું.
આ ગાથા તમામ ક્ષેત્રોમાં અભૂતપૂર્વ સામાજિક-આર્થિક સમાવેશની છે. આ ગાથા છે આરોગ્ય, શિક્ષણ અને માનવ સુખાકારીમાં અકલ્પનીય વ્યાપ સાથે સતત સુધારણાની. ભારતની ગાથાનો વિશ્વને એક જ સ્પષ્ટ સંદેશ છે. તે એ કે, લોકશાહી આપી શકે છે, તે એ કે લોકશાહીએ આપ્યું છે અને લોકશાહી સદા માટે આપવાનું ચાલુ રાખશે.
મહાનુભાવો,
બહુપક્ષીય ચૂંટણીઓ, સ્વતંત્ર ન્યાયતંત્ર અને મુક્ત મીડિયા જેવા માળખાકીય વિશેષતાઓ લોકશાહીના મહત્વપૂર્ણ સાધનો છે. જો કે, લોકશાહીની મૂળભૂત તાકાત એ ભાવના અને નીતિ છે જે આપણા નાગરિકો અને આપણા સમાજોમાં રહેલી છે. લોકશાહી એ માત્ર લોકોની, લોકો દ્વારા, લોકો માટે નહીં પરંતુ લોકો સાથે, લોકોની અંદર પણ છે.
મહાનુભાવો,
દુનિયાના અલગ અલગ ભાગોએ લોકતાંત્રિક વિકાસના વિવિધ માર્ગોને અનુસર્યા છે. એવું ઘણું બધુ છે જે આપણે એકબીજા પાસેથી શીખી શકીએ છીએ. આપણે બધાએ આપણી લોકશાહી પ્રથાઓ અને પ્રણાલીઓમાં નિરંતર સુધારો કરવાની જરૂર છે. અને, આપણે બધાએ સતત સમાવેશિતા, પારદર્શિતા, માનવીય ગૌરવ, પ્રતિભાવશીલ ફરિયાદ નિવારણ અને સત્તાનું વિકેન્દ્રીકરણ વધારવાની જરૂર છે.
આ સંદર્ભમાં, આજની સભા લોકશાહીઓ વચ્ચે સહકારને આગળ વધારવા માટે સમયસર મંચ પ્રધાન કરે છે. મુક્ત અને નિષ્પક્ષ ચૂંટણીઓ યોજવામાં અને આવિષ્કારી ડિજિટલ ઉકેલો દ્વારા શાસનના તમામ ક્ષેત્રોમાં પારદર્શિતા વધારવામાં પોતાનું કૌશલ્ય શેર કરવામાં ભારતને ખુશી થશે. આપણે સોશિયલ મીડિયા અને ક્રિપ્ટો-કરન્સી જેવી ઉભરતી ટેકનોલોજીઓ માટે પણ સંયુક્ત રીતે વૈશ્વિક ધોરણોને આકાર આપવો જોઇએ, જેથી તેનો ઉપયોગ લોકશાહીને નબળી પાડવા માટે નહીં પરંતુ તેને સશક્ત બનાવવા માટે થાય.
મહાનુભાવો,
એક સાથે મળીને કામ કરીને, લોકશાહીઓ આપણા નાગરિકોની આકાંક્ષાઓને પૂરી કરી શકે છે અને માનવજાતની લોકશાહી ભાવનાની ઉજવણી કરી શકે છે. ભારત આ ઉમદા પ્રયાસમાં સાથી લોકશાહી સાથે જોડાવા માટે તૈયાર છે.
આભાર. ખૂબ ખૂબ આભાર.
SD/GP
(Visitor Counter : 83
સંચાર અને સુચના પ્રૌદ્યોગિકી મંત્રાલય
કેબિનેટે "ઈન્ડિયા પોસ્ટ પેમેન્ટ્સ બેંકની સ્થાપના" પર સંશોધિત ખર્ચ અંદાજને મંજૂરી આપી
નાણાકીય વર્ષ 2020-21થી 2022-23 માટે રૂ. 820 કરોડના વધારાના ભંડોળ સાથે કુલ ખર્ચ હવે 2255 કરોડ
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નિયમનકારી જરૂરિયાતોને પહોંચી વળવા ઇક્વિટી ઇન્ફ્યુઝન તરીકે ઇન્ડિયા પોસ્ટ પેમેન્ટ્સ બેંક ની સ્થાપના માટેના પ્રોજેક્ટ ખર્ચને રૂ. 1435 કરોડથી રૂ. 2255 કરોડ કરવાની મંજૂરી આપી છે. કેબિનેટે નિયમનકારી જરૂરિયાતોને પહોંચી વળવા અને ટેક્નોલોજીકલ અપગ્રેડેશન માટે રૂ. 500 કરોડના ભાવિ ભંડોળ માટે સૈદ્ધાંતિક મંજૂરી પણ આપી હતી.
પ્રોજેક્ટનો ઉદ્દેશ્ય સામાન્ય માણસ માટે સૌથી વધુ સુલભ, સસ્તું અને વિશ્વસનીય બેંકનું નિર્માણ કરવાનો છે; બેંક વગરના લોકો માટેના અવરોધોને દૂર કરીને નાણાકીય સમાવેશના કાર્યસૂચિનું નેતૃત્વ કરવું અને સહાયિત ડોરસ્ટેપ બેંકિંગ દ્વારા બેંક હેઠળના લોકો માટે તક ખર્ચમાં ઘટાડો કરવો. આ પ્રોજેક્ટ ભારત સરકારના "લેસ કેશ" અર્થતંત્રની દ્રષ્ટિને પૂરક બનાવે છે અને તે જ સમયે આર્થિક વૃદ્ધિ અને નાણાકીય સમાવેશ બંનેને પ્રોત્સાહન આપે છે.
ઈન્ડિયા પોસ્ટ પેમેન્ટ્સ બેંકે 1 સપ્ટેમ્બર, 2018 સુધીમાં 650 શાખાઓ/નિયંત્રણ કચેરીઓ સાથે રાષ્ટ્રવ્યાપી લોન્ચ કર્યું. IPPB એ 1.36 લાખ પોસ્ટ ઓફિસોને બેંકિંગ સેવાઓ પ્રદાન કરવા સક્ષમ બનાવી છે અને લગભગ 1.89 લાખ પોસ્ટમેન અને ગ્રામીણ ડાક સેવકોને ઘરે ઘરે બેંકિંગ સેવાઓ પ્રદાન કરવા માટે સ્માર્ટફોન અને બાયોમેટ્રિક ઉપકરણથી સજ્જ કર્યા છે.
IPPBની શરૂઆતથી, તેણે રૂ. 1,61,811 કરોડ સાથે 82 કરોડ કુલ નાણાકીય વ્યવહારો સાથે 5.25 કરોડથી વધુ ખાતા ખોલ્યા છે જેમાં રૂ. 21,343 કરોડના AePS વ્યવહારોની 765 લાખ સંખ્યાનો સમાવેશ થાય છે. 5 કરોડ ખાતાઓમાંથી, 77% ખાતા ગ્રામીણ વિસ્તારોમાં ખોલવામાં આવ્યા છે, 48% મહિલા ગ્રાહકો છે જેની પાસે આશરે રૂ. 1000 કરોડની થાપણ છે. લગભગ 40 લાખ મહિલા ગ્રાહકોએ રૂ. 2500 કરોડના મૂલ્યના તેમના ખાતાઓમાં ડાયરેક્ટ બેનિફિટ ટ્રાન્સફર  મેળવ્યું છે. શાળાના વિદ્યાર્થીઓ માટે 7.8 લાખથી વધુ ખાતા ખોલવામાં આવ્યા છે.
મહત્વાકાંક્ષી જિલ્લાઓમાં IPPBએ રૂ.19,487 કરોડના કુલ 602 લાખ વ્યવહારો ધરાવતા લગભગ 95.71 લાખ ખાતા ખોલ્યા છે. ડાબેરી ઉગ્રવાદ  જિલ્લાઓમાં, IPPB દ્વારા રૂ. 13,460 કરોડના કુલ 426 લાખ વ્યવહારો સાથે 67.20 લાખ ખાતા ખોલવામાં આવ્યા છે.
દરખાસ્ત હેઠળ સામેલ કુલ નાણાકીય ખર્ચ રૂ. 820 કરોડ છે. આ નિર્ણય ઈન્ડિયા પોસ્ટ પેમેન્ટ્સ બેંકને ડિપાર્ટમેન્ટ ઓફ પોસ્ટના નેટવર્કનો લાભ લઈને સમગ્ર ભારતમાં નાણાકીય સમાવેશને આગળ વધારવાના તેના ઉદ્દેશ્યને અનુસરવામાં મદદ કરશે.
SD/GP/JD
(Visitor Counter : 115
પ્રધાનમંત્રીનું કાર્યાલય
પ્રધાનમંત્રીએ ચક્રવાત બુરેવીને કારણે પ્રવર્તમાન પરિસ્થિતિઓ અંગે કેરળના મુખ્યમંત્રી સાથે સંવાદ કર્યો
પ્રધાનમંત્રી શ્રી નરેન્દ્ર મોદીએ કેરળના મુખ્યમંત્રી શ્રી પિનરાય વિજયન સાથે રાજ્યમાં ચક્રવાતી તોફાન બુરેવીને કારણે સર્જાયેલી પરિસ્થિતિઓ અંગે સંવાદ કર્યો છે.
એક ટવીટમાં પ્રધાનમંત્રીએ કહ્યું કે "રાજ્યમાં ચક્રવાત તોફાન બુરેવીને કારણે સર્જાયેલી પરિસ્થિતિઓ અંગે કેરળના સીએમ શ્રી @vijayanpinarayi જી સાથે વાત કરી હતી. કેરળને મદદ કરવા માટે કેન્દ્ર તરફથી શક્ય તમામ સહયોગની ખાતરી આપી હતી. અસરગ્રસ્ત વિસ્તારોમાં રહેતા લોકોની સલામતી અને સુખાકારી માટે પ્રાર્થના."
Spoke to Kerala CM Shri @vijayanpinarayi Ji on the conditions prevailing due to Cyclonic Storm Burevi in the state. Assured all possible support from the Centre to help Kerala. Praying for the safety and well-being of those staying in the affected areas.
— Narendra Modi  December 2, 2020
SD/GP/BT
(
વહાણવટા મંત્રાલય
જહાજ મંત્રાલય દ્વારા નવી વેબસાઇટ  શરૂ કરવામાં આવી
જહાજ મંત્રાલય દ્વારા તેમની નવી વેબસાઇટ shipmin.gov.in તૈયાર કરવામાં આવી છે અને 30 એપ્રિલ 2020ના રોજ તેનો શુભારંભ કરવામાં આવ્યો છે. આ નવી વેબસાઇટ ઓપન સોર્સ ટેકનોલોજી આધારિત છે અને NIC ક્લાઉડ મેઘરાજ પર તેને રાખવામાં આવી છે. આ વેબસાઇટ ભારત સરકારના વહીવટી સુધારા અને લોક ફરિયાદ વિભાગ દ્વારા બહાર પાડવામાં આવેલી ભારત સરકારની વેબસાઇટ્સની માર્ગદર્શિકા ને ધ્યાનમાં રાખીને ડિઝાઇન કરવામાં આવી છે. નવી વેબસાઇટ ખૂબ સારી રીતે ડિઝાઇન કરવામાં આવી છે અને ડાયનેમિક હોમપેજ ધરાવે છે. આ વેબસાઇટમાં ઉત્તમ વીડિયો અપલોડિંગ સુવિધા સાથે સોશિયલ મીડિયા ઇન્ટિગ્રેશન છે.
GP/DS
(Visitor Counter : 182
પ્રધાનમંત્રીનું કાર્યાલય
પ્રધાનમંત્રીએ પદ્મશ્રી પુરસ્કાર વિજેતા શ્રી નંદા પ્રસ્ટીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પદ્મશ્રી પુરસ્કાર વિજેતા શ્રી નંદા પ્રુસ્ટીજીના નિધન પર શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; "શ્રી નંદા પ્રુસ્ટીજીના નિધનથી દુઃખી છું. ખૂબ જ આદરણીય "નંદા સર" ઓડિશામાં શિક્ષણનો આનંદ ફેલાવવાના તેમના પ્રયાસોને કારણે પેઢીઓ સુધી યાદ કરવામાં આવશે. તેમણે થોડા અઠવાડિયા પહેલા પદ્મ એવોર્ડ સમારોહમાં રાષ્ટ્રનું ધ્યાન ખેંચ્યું અને સ્નેહ મેળવ્યો હતો. ઓમ શાંતિ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રેલવે મંત્રાલય
શ્રેયસ હોસુરે 'IRONMAN' ટ્રાયથલોન પૂર્ણ કરનાર પ્રથમ રેલવે અધિકારી બનીને ઈતિહાસ રચ્યો
શ્રેયસ હોસુર, સાઉથ વેસ્ટર્ન રેલવેના Dy.FA&CAO ©એ કઠિન 'આયર્નમેન' ટ્રાયથ્લોનને પૂર્ણ કરનાર પ્રથમ રેલ્વે અધિકારી અને નોન-યુનિફોર્મ્ડ સિવિલ સર્વિસીસના પ્રથમ અધિકારી બનીને ભારતીય રેલવેને ગૌરવ અપાવ્યું છે.
ઈવેન્ટમાં 3.8 કિમી સ્વિમ, 180 કિમી સાયકલિંગ અને 42.2 કિમી રનિંગનો સમાવેશ થાય છે. શ્રેયસે 5મી જૂન 2022ના રોજ હેમ્બર્ગ, જર્મનીમાં 13 કલાક 26 મિનિટમાં ઇવેન્ટ પૂરી કરી.
ઇવેન્ટના ફિનિશર્સ 'આયર્નમેન' તરીકે પ્રખ્યાત છે જે ઇવેન્ટ માટે જરૂરી માનસિક અને શારીરિક શક્તિને અનુરૂપ છે.
હેમ્બર્ગ સરોવરના ઠંડા પાણીમાં સવારે 6:30 કલાકે 3.8 કિમી સ્વિમ સાથે આ ઇવેન્ટ શરૂ થઈ હતી, જે પછી ગ્રામીણ વિસ્તારમાં 180 કિમી લાંબા અંતર સુધી સાયકલ ચલાવવામાં આવી હતી અને 42.2 કિમીની સંપૂર્ણ મેરેથોન સાથે સમાપ્ત થઈ હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 154
રસાયણ અને ખાતર મંત્રાલય
જમ્મુ-કાશ્મીરે NPPAના PMRU એકમની સ્થાપના કરી
દેશ જ્યારે કોવિડ-19 સામે લડી રહ્યો છે ત્યારે આ પગલું વિશેષ મહત્વ ધરાવે છે
જમ્મુ અને કશ્મીર કેન્દ્ર શાસિત પ્રદેશ એ દેશનો 12મો પ્રદેશ કે રાજ્ય બની છે કે જ્યાં નેશનલ ફાર્માસ્યુટિકલ પ્રાઈઝિંગ ઑથોરીટી  દ્વારા પ્રાઈસ મોનીટરીંગ એન્ડ રિસોર્સ યુનિટ ની શરૂઆત થઇ છે. એનપીપીએ દ્વારા 11 રાજ્યોમાં પહેલેથી જ પીએમઆરયુ શરૂ છે, જેમાં કેરળ, ઓરિસ્સા, ગુજરાત, રાજસ્થાન, પંજાબ, હરિયાણા, નાગાલેન્ડ, ત્રિપુરા, ઉત્તરપ્રદેશ, આંધ્રપ્રદેશ અને મિઝોરમનો સમાવેશ થાય છે.
એક નોંધાયેલ સંસ્થાન પીએમઆરયુ એ સ્ટેટ ડ્રગ કંટ્રોલર ઑફ જમ્મુ અને કાશ્મીરના સીધા નિયંત્રણ અને દેખરેખ અંતર્ગત કાર્ય કરશે. આ એકમને તેના રીકરીંગ અને નોન રીકરીંગ ખર્ચાઓ માટે એનપીપીએ દ્વારા ભંડોળ પૂરું પાડવામાં આવશે. પીએમઆરયુ એનપીપીએ અને સ્ટેટ ડ્રગ કંટ્રોલરને દવાઓની પોષણક્ષમ ભાવે ઉપલબ્ધતા અને પહોંચ અંગેની ખાતરી પૂરી પાડશે. તે સૌ માટે ઉપલબ્ધતા અને સસ્તી દવાઓના ક્ષેત્રમાં સેમિનારો, તાલીમ કાર્યક્રમો અને અન્ય માહિતી, શિક્ષણ તથા કમ્યુનિકેશનના  કાર્યોક્રમનું પણ આયોજન કરે તેવી સંભાવનાઓ છે.
પીએમઆરયુ એ ડ્રગ પ્રાઈસ કંટ્રોલ ઓર્ડર ની જોગવાઈ અંતર્ગત પગલાઓ લેવા માટે દવાઓની ઉપલબ્ધતા અને વધુ ભાવના સંદર્ભમાં દવાઓના નમૂનાઓ એકત્રિત કરવાનું, માહિતી એકઠી કરી તેની સમીક્ષા કરવાનું અને અહેવાલ તૈયાર કરવાનું કાર્ય પણ કરશે. દેશ જ્યારે કોવિડ-19 રોગચાળા સામે લડી રહ્યો છે તેવા સમયમાં આ પગલાનું વિશેષ મહત્વ જોવામાં આવી રહ્યું છે કારણ કે પીએમઆરયુ, જમ્મુ અને કાશ્મીર હવેથી એનપીપીએ અને સરકારને વર્તમાન સમયમાં વધતા ભાવો અને તેમના કારણો શોધી કાઢવામાં અને તંગી અથવા જમાખોરી જેવા સ્થાનિક મુદ્દાઓને પહોંચી વળવા માટે મદદ કરશે.
GP/RP
મંત્રીમંડળ
મંત્રીમંડળે આરોગ્ય કાળજી અને સુખાકારીના ક્ષેત્રમાં ભારત અને જાપાન વચ્ચેના સહયોગ કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકે આજે આરોગ્ય કાળજી અને સુખાકારીના ક્ષેત્રમાં 29 ઓક્ટોબર, 2018ના રોજ હસ્તાક્ષર કરવામાં આવેલ સહયોગ કરારો ને પૂર્વવર્તી મંજૂરી આપી હતી.
આ એમઓસી સહયોગને લગતા નીચે મુજબના ક્ષેત્રોને આવરી લે છે:
- વિશેષ પરિયોજનાને પ્રોત્સાહન:
- દવા, શૈલ્ય ચિકિત્સા અને ટ્રોમાં કેરના ક્ષેત્રમાં માનવ સંસાધનનો વિકાસ કરવો જેમાં તે પ્રત્યેક ક્ષેત્રમાં સ્પર્ધાના નવા ક્ષેત્રો પર ધ્યાન કેન્દ્રિત કરવું,
- ક્લિનિકલ પરીક્ષણ માટે એક આધુનિક સંયુક્ત ટેસ્ટીંગ લેબોરેટરીની સ્થાપના કરવી.
- કાળજી કારીગરોના તાલીમાર્થી ઉમેદવારો માટે એક જાપાની શિક્ષણ કેન્દ્રની સ્થાપના કરવી
- બંને દેશોમાં પ્રાદેશિક કાળજી કેન્દ્રો વચ્ચે સહયોગ સ્થાપિત કરવો જેમ કે એયુએમએસ; અને
- વૃદ્ધોની કાળજી માટે કેર વર્કર્સના તકનીકિ તાલિમ કાર્યક્રમો, અભ્યાસક્રમ તથા પુસ્તકો પુરા પાડવા, તેના માટે અને વૃદ્ધની કાળજી અંગેના પ્રિ-લેક્ચરનું આયોજન કરવું તેમજ એકબીજાની સંસ્થાઓને મોકલવા માટે સહાયતા કરવી.
- ઇન્ફ્રાસ્ટ્રક્ચર ડેવલપમેન્ટ:
- એક કેન્દ્રીય મેનેજમેન્ટ હેલ્થકેર ડિસ્ટ્રીબ્યુશન કેન્દ્રની સ્થાપના;
- સ્વચ્છ અને સસ્તા શૌચાલયો સુધીની પહોંચ વધારીને સ્વચ્છતાના વાતાવરણને સુધારવું જેમ કે ઓન સાઈટ પ્રોસેસિંગ;
- મેડિસીનમાં પેશન્ટ ડેટા એનાલીસીસ અને ઇન્ફોર્મેશન તથા કોમ્યુનિકેશન ટેકનોલોજી તેમજ આર્ટિફિશિયલ ઇન્ટેલિજન્સ પર સંસ્થાગત સંગઠનને પ્રોત્સાહન આપવું.
- ભારતમાં ભારત જાપાન નવીનીકરણ કેન્દ્રની સ્થાપના કરવી
- ભારતમાં હાઈ એન્ડ મોબાઈલ બીએસએલ ૩ લેબ સુવિધાઉભી કરવી; અને
- “મેક ઇન ઇન્ડિયા” અંતર્ગત ભારતમાં ઉત્પાદન એકમોની સ્થાપના કરવા ઉપર વિશેષ ધ્યાન કેન્દ્રિત કરીને પોઈન્ટ ઑફ કેર ડાયગ્નોસ્ટીક્સ સહિતના હાઈ એન્ડ મેડીકલ સાધનો મેળવવા માટે સહયોગ સાધવો.
- માનવ વિકાસ:
- હેલ્થ સેલ્ફ મેનેજમેન્ટને પ્રોત્સાહન આપવા માટે માનવ સંસાધન, સંશોધન અને પ્રોજેક્ટ પ્રમોશનનો વિકાસ કરવો જેમ કે એમઈ બીવાયઓ અને આયુર્વેદ; અને
- ઇન્ડિયા-જાપાન જાહેર અને ખાનગી આરોગ્યકાળજી ફોરમ ઉભું કરવું
- આયુષમાન ભારત કાર્યક્રમ અને અન્ય પહેલો તેમજ એએચડબ્લ્યુએમ વચ્ચે સંકલનને પ્રોત્સાહન આપવા બંને પક્ષો દ્વારા પારસ્પરિક રીતે નિર્ધારિત કરવામાં આવેલ અન્ય ક્ષેત્રો; અને
- આ સહયોગ કરાર અંતર્ગત મેળવવામાં આવતા અને સહયોગને વધારવા માટે પરસ્પર નક્કી કરવામાં આવેલ હિતના અન્ય કોઇપણ ક્ષેત્રો.
આ એમઓસીના અમલીકરણ ઉપર દેખરેખ રાખવા માટે અને આગળ જતા સહયોગની વિગતોને વધુ વિસ્તૃત કરવા માટે એક ઉચ્ચ સ્તરીય માર્ગદર્શક તંત્ર તરીકે એક સંયુક્ત સમિતિની સ્થાપના કરવામાં આવશે.
RP
(Visitor Counter : 113
ગૃહ મંત્રાલય
ગૃહ મંત્રાલયે કોવિડ-19 મહામારીના કારણે લૉકડાઉનની સ્થિતિ પર એક વ્યાપક સમીક્ષા બેઠક યોજી
કેન્દ્રીય ગૃહ મંત્રાલયે આજે કોવિડ-19 મહામારીના કારણે લાગુ કરવામાં આવેલા લૉકડાઉનની સ્થિતિ અંગે એક વ્યાપક સમીક્ષા બેઠકનું આયોજન કર્યું હતું.
આ સમીક્ષામાં એવું જાણવા મળ્યું છે કે, અત્યાર સુધી લૉકડાઉનના કારણે સ્થિતિમાં ખૂબ મોટો લાભ થયો છે જોરદાર સુધારો આવ્યો છે. લૉકડાઉનથી થયેલો લાભ હજુ પણ બચાવી શકાય તે સુનિશ્ચિત કરવા માટે, 3 મે સુધી લૉકડાઉનના દિશાનિર્દેશોનું ચુસ્ત પાલન કરવું આવશ્યક છે.
કોવિડ-19 સામે લડવા માટે નવા દિશાનિર્દેશ 4 મેથી લાગુ કરવામાં આવશે જેથી ઘણા જિલ્લામાં મોટી રાહત મળશે. આવનારા દિવસોમાં આ અંગે જાહેરાત કરવામાં આવશે.
GP/DS
(
પ્રધાનમંત્રીનું કાર્યાલય
પ્રધાનમંત્રી નવી દિલ્હીમાં તેમના નિવાસસ્થાને શીખ પ્રતિનિધિમંડળની યજમાની કરશે
પ્રધાનમંત્રી શ્રી નરેન્દ્ર મોદી નવી દિલ્હીમાં તેમના નિવાસસ્થાને શીખ પ્રતિનિધિમંડળની યજમાની કરશે. શ્રી મોદી આજે સાંજે લગભગ 5.30 વાગ્યે સભાને સંબોધશે.
એક ટ્વીટમાં પ્રધાનમંત્રીએ કહ્યું;
"આજે સાંજે, હું મારા નિવાસસ્થાને એક શીખ પ્રતિનિધિમંડળની યજમાની કરીશ. આ જૂથમાં જીવનના વિવિધ ક્ષેત્રના લોકોનો સમાવેશ થાય છે. હું પણ સાંજે 5:30 વાગ્યે સભાને સંબોધન કરીશ. જુઓ..."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
દૈનિક મૃત્યુઆંકમાં સતત ઘટાડો; સળંગ છેલ્લા 16 દિવસથી મૃત્યુઆંક 300થી ઓછો નોંધાયો છે
યુકેમાં મળી આવેલા કોરોના વાયરસના નવા સ્વરૂપથી સંક્રમિત કુલ દર્દીઓની સંખ્યા 90 થઇ; છેલ્લા 24 કલાકમાં કોઇ નવા દર્દીનો ઉમેરો નહીં
કેન્દ્ર અને રાજ્ય/કેન્દ્રશાસિત પ્રદેશોની સરકારો હોસ્પિટલમાં દાખલ કરવામાં આવેલા દર્દીઓના તબીબી વ્યવસ્થાપન માટે સતત કેન્દ્રિત પ્રયાસો કરી રહી હોવાથી ભારતમાં મૃત્યુઆંક નીચો લાવવામાં સફળતા મળી છે જે આજે ઘટીને 1.44% થઇ ગયો છે. અસરકારક કન્ટેઇન્મેન્ટ વ્યૂહનીતિ, સઘન પરીક્ષણ અને સંભાળ પ્રોટોકોલના સર્વગ્રાહી ધોરણો પર આધારિત પ્રમાણભૂત તબીબી વ્યવસ્થાપન પ્રોટોકોલના પરિણામે નવા મૃત્યુની સંખ્યામાં ઘટાડો સુનિશ્ચિત થઇ શક્યો છે.
દેશમાં છેલ્લા 16 દિવસથી સળંગ દૈનિક મૃત્યુ સંખ્યા 300થી ઓછી નોંધાઇ રહી છે.
કોવિડ વ્યવસ્થાપન અને પ્રતિભાવ નીતિના ભાગરૂપે, કેન્દ્ર સરકાર દ્વારા કોવિડના નિયંત્રણ પર જ નહીં બલકે મૃત્યુની સંખ્યામાં ઘટાડો લાવવા પર અને કોવિડની ગંભીર તેમજ તીવ્ર અસર ધરાવતા દર્દીઓને ગુણવત્તાપૂર્ણ સારવાર પૂરી પાડીને જીવન બચાવવા પર તીવ્ર ધ્યાન કેન્દ્રિત કરવામાં આવ્યું છે. કેન્દ્ર અને રાજ્યો/કેન્દ્રશાસિત પ્રદેશોના સહકારપૂર્ણ પ્રયાસોના પરિણામે સમગ્ર દેશમાં આરોગ્ય સુવિધાઓની સ્થિતિ વધુ મજબૂત થઇ શકી છે.
પ્રત્યેક દસ લાખની વસ્તીએ સૌથી ઓછો મૃત્યુઆંક  ધરાવતા દેશોમાં ભારત છે. રશિયા, જર્મની, બ્રાઝિલ, ફ્રાન્સ, યુએસએ, યુકે અને ઇટાલી જેવા દેશોમાં હાલમાં પણ પ્રત્યેક દસ લાખની વસ્તીએ મૃત્યુની સંખ્યા ઘણી વધારે છે.
ભારતમાં સક્રિય કેસનું ભારણ ઘટીને 2,23,335 થઇ ગયું છે જે દેશમાં નોંધાયેલા કુલ પોઝિટીવ કેસોમાંથી માત્ર 2.14% છે. છેલ્લા 24 કલાકમાં સાજા થયેલા દર્દીઓની સંખ્યા 19,299 નોંધાઇ છે જેના કારણે કુલ સક્રિય કેસના ભારણમાં 855 દર્દીઓનો ચોખ્ખો ઘટાડો નોંધાયો છે.
આકૃતિમાં છેલ્લા 24 કલાકમાં સક્રિય કેસની સંખ્યામાં થયેલું પરિવર્તન દર્શાવ્યું છે. મહારાષ્ટ્રમાં 1,123 દર્દીઓના ઉમેરા સાથે મહત્તમ પોઝિટીવ પરિવર્તન આવ્યું છે જ્યારે રાજસ્થાનમાં 672 કેસના ઘટાડા સાથે મહત્તમ નેગેટિવ પરિવર્તન નોંધાયું છે.
ભારતમાં પ્રત્યેક દસ લાખની વસ્તીએ સક્રિય કેસની સંખ્યા દુનિયામાં સૌથી ઓછી સંખ્યા પૈકી છે. ભારતમાં આ આંકડો 162 છે જ્યારે બ્રાઝિલ, રશિયા, જર્મની, ઇટાલી, યુકે અને યુએસએ જેવા દેશોમાં પ્રત્યેક દસ લાખની વસ્તીએ સક્રિય કેસોનું ભારણ ઘણું વધારે છે.
દેશમાં કુલ સાજા થયેલા દર્દીઓની સંખ્યા આજે વધીને 10,075,950 થઇ ગઇ છે. તેના કારણે સાજા થવાનો દર પણ વધીને 96.42% થઇ ગયો છે.
નવા સાજા થયેલા કેસમાંથી 79.12% દર્દીઓ દસ રાજ્યો/કેન્દ્રશાસિત પ્રદેશોના છે.
કેરળમાં એક દિવસમાં સૌથી વધુ 5,424 દર્દી સાજા થયા છે જ્યારે મહારાષ્ટ્ર અને ઉત્તરપ્રદેશમાં અનુક્રમે વધુ 2,401 અને 1,167 દર્દી સાજા થયા છે.
છેલ્લા 24 કલાકમાં નવા સંક્રમિત થયેલા કેસની સંખ્યા 18,645 નોંધાઇ છે.
નવા પુષ્ટિ થયેલા કેસમાંથી 82.25% દર્દીઓ દસ રાજ્યો/કેન્દ્રશાસિત પ્રદેશોમાંથી છે.
કેરળમાં છેલ્લા 24 કલાકમાં સૌથી વધુ 5,528 દર્દી પોઝિટીવ નોંધાયા છે. ત્યારબાદ, મહારાષ્ટ્રમાં ગઇકાલે નવા 3,581 જ્યારે છત્તીસગઢમાં નવા 1,014 કેસ પોઝિટીવ નોંધાયા હતા.
દેશમાં છેલ્લા 24 કલાકમાં નોંધાયેલા વધુ 201 દર્દીઓના મૃત્યુમાંથી 73.63% દર્દીઓ સાત રાજ્યો/કેન્દ્રશાસિત પ્રદેશોમાંથી મૃત્યુ પામ્યા છે.
મહારાષ્ટ્રમાં સૌથી વધુ નવા 57 મૃત્યુ નોંધાયા છે જ્યારે કેરળમાં નવા મૃત્યુની સંખ્યા 22 અને પશ્ચિમ બંગાળમાં 20 છે.
યુકેમાં મળી આવેલના કોરોના વાયરસના નવા સ્વરૂપના જીનોમના કારણે દેશમાં સંક્રમિત થયેલા કુલ કેસની સંખ્યા 90 સુધી પહોંચી છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સ 2022માં મહિલા જેવલિન ઈવેન્ટમાં અન્નુ રાની દ્વારા ગોલ્ડ મેડલની ઉજવણી કરી
પ્રધાનમંત્રી શ્રી નરેન્દ્ર મોદીએ અન્નુ રાનીને હાંગઝોઉમાં એશિયન ગેમ્સ 2022માં મહિલા જેવલિન સ્પર્ધામાં ગોલ્ડ મેડલ જીતવા બદલ અભિનંદન પાઠવ્યા છે.
પ્રધાનમંત્રીએ પોસ્ટ કર્યું હતું
“એથ્લેટિક્સમાં બીજું ગોલ્ડ!
એશિયન ગેમ્સમાં મહિલા જેવલિન ઈવેન્ટમાં તેના ઉત્કૃષ્ટ પ્રદર્શન માટે અન્નુ રાની પર ખૂબ જ ગર્વ છે.
આ ગોલ્ડ મેડલે ભારતને ગૌરવ અપાવ્યું છે. તેણી ઉચ્ચ લક્ષ્ય રાખે અને અમને બધાને પ્રેરણા આપે!”
CB/GP/JD
(
પ્રધાનમંત્રીનું કાર્યાલય
પ્રધાનમંત્રીની પપુઆ ન્યુ ગિનીના ગવર્નર-જનરલ સાથે મુલાકાત
પ્રધાનમંત્રી શ્રી નરેન્દ્ર મોદીએ 22 મે, 2023ના રોજ પોર્ટ મોરેસ્બી ખાતેના સરકારી ગૃહ ખાતે, ભારત-પેસિફિક ટાપુઓ સહકાર ફોરમ ની 3જી સમિટ ના ગવર્નર-જનરલ સર બોબ ડાડે સાથે મુલાકાત કરી..
ગવર્નર જનરલે PNGમાં પ્રધાનમંત્રીનું દેશની પ્રથમ મુલાકાત વેળાએ ઉષ્માભર્યું સ્વાગત કર્યું. બંને નેતાઓએ બંને દેશો વચ્ચેના દ્વિપક્ષીય સંબંધો અને વિકાસ ભાગીદારીના મહત્વ સહિત મંતવ્યોનું સારું આદાન-પ્રદાન કર્યું હતું, જેને તેઓ વધુ મજબૂત કરવા સંમત થયા હતા.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પેરાલિમ્પિક ગેમ્સમાં મેન્સ ડિસ્ક થ્રોમાં કાંસ્ય ચંદ્રક જીતવા બદલ વિનોદ કુમારને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક ગેમ્સમાં મેન્સ ડિસ્ક થ્રોમાં કાંસ્ય ચંદ્રક જીતવા બદલ વિનોદ કુમારને અભિનંદન આપ્યા હતા.
પ્રધાનમંત્રીએ એક ટ્વીટમાં કહ્યું હતું;
“ભારત આનંદપૂર્વક વિનોદ કુમારને તેમના અદભૂત પ્રદર્શન માટે આભાર માને છે! તેમને કાંસ્ય ચંદ્રક જીતવા માટે અભિનંદન. તેમની આકરી મહેનત અને દૃઢનિશ્ચયતાના લીધે અદ્ભૂત પરિણામો મળ્યા. #Paralympics"
SD/GP/Jd
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
નવા મંત્રીઓ માટે લોકસભામાં પ્રધાનમંત્રી મોદીના પ્રારંભિક નિવેદનનો મૂળપાઠ
સૌએ ગર્વ કરવો જોઈએ કે ઘણી મહિલાઓ, અનુસુચિત જનજાતિ અને અનુસુચિત જાતિ સમુદાયના ઘણા લોકોએ મંત્રી તરીકે શપથ લીધા છે. કેટલાક નવા મંત્રીઓ ખેડૂતોના પુત્રો પણ છે અને અન્ય પછાત જાતિ સમુદાયોના પણ છે: પ્રધાનમંત્રી
એવું લાગે છે કે કેટલાક લોકો પચાવી શકતા નથી કે વધુ મહિલાઓ, અનુસુચિત જનજાતિ, અનુસુચિત જાતિ અને અન્ય પછાત જાતિ સમુદાયના સભ્યો મંત્રી બન્યા છે: પ્રધાનમંત્રી
માનનીય અધ્યક્ષજી,
હું વિચારી રહ્યો હતો કે આજે ગૃહમાં ઉત્સાહનું વાતાવરણ રહેશે કેમ કે મોટી સંખ્યામાં આપણી મહિલા સાંસદો મંત્રી બની છે. આજે મને આનંદ થયો છે કે આપણા દલિત ભાઈઓ મોટી સંખ્યામાં મંત્રી બન્યા છે. આનંદ થયો છે કે આજે આપણી અનુસૂચિત જનજાતિના બધા સાથી મોટી સંખ્યામાં મંત્રી બન્યા છે, દરેકને આનંદ થશે.
માનનીય અધ્યક્ષજી,
આ વખતે ગૃહમાં આપણા સાથી સાંસદો જે ખેડૂત પરિવારના છે, ગ્રામીણ વાતાવરણના છે, સામાજિક-આર્થિક પછાત વર્ગ, અન્ય પછાત જાતિ સમાજના છે, તેઓને મોટી માત્રામાં મંત્રી પરિષદમાં તક મળી, તેમનો પરિચય કરવામાં આનંદ થયો હોત, જો દરેક બેંચમાંથી તેમને બેંચને થપથપાવીને સન્માનિત કરવામાં આવ્યા હોત. પરંતુ કદાચ દેશના દલિતો મંત્રી બન્યા, દેશની મહિલાઓ મંત્રી બની, દેશની અન્ય પછાત જાતિ મંત્રી બની, દેશના ખેડૂતોના પુત્રો મંત્રી બન્યા, કેટલાક લોકોને આ વાત ગમતી નથી અને તેથી તેઓ તેમના પરિચયને મંજૂરી આપતા નથી. અને આથી માનનીય અધ્યક્ષજી, મંત્રીમંડળના નવનિયુક્ત સભ્યોને લોકસભામાં Introduces સમજવામાં આવે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પંચાયતો અને સ્થાનિક સંસ્થાઓના સશક્તિકરણ પર ટ્વીટ થ્રેડ શેર કર્યો
પ્રધાનમંત્રી શ્રી નરેન્દ્ર મોદીએ MyGov દ્વારા પંચાયતો અને સ્થાનિક સંસ્થાઓના સશક્તિકરણ અંગે એક ટ્વીટ થ્રેડ શેર કર્યો છે.
પ્રધાનમંત્રીએ ટ્વીટ કર્યું:
"અમે કેવી રીતે પંચાયતો અને સ્થાનિક સંસ્થાઓને સશક્ત બનાવી રહ્યા છીએ તેના પર એક માહિતીપ્રદ થ્રેડ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે ઉત્તર પ્રદેશના દિવંગત પૂર્વ મુખ્યમંત્રી કલ્યાણ સિંહને અતરૌલી ખાતે તેમના અંતિમ દર્શન કર્યા બાદ શ્રદ્ધાંજલિ આપી હતી
"દેશના ગરીબ અને પછાત લોકોએ, ખાસ કરીને ઉત્તર પ્રદેશમાં શ્રી કલ્યાણ સિંહના મૃત્યુથી એક શુભેચ્છક ગુમાવ્યો છે"
"શ્રી રામ જન્મભૂમિ ચળવળના શ્રી કલ્યાણ સિંહજી એક મોટા નેતા હતા અને તેમણે આ આંદોલન માટે સત્તા છોડવાનું જરા પણ વિચાર્યું ન હતું"
"તેમનું આખું જીવન ઉત્તર પ્રદેશ અને ગરીબોના વિકાસ માટે સમર્પિત હતું અને તેઓ હંમેશા આ રાજ્યને દેશનું શ્રેષ્ઠ રાજ્ય બનાવવા માટે કાર્યરત હતા."
"બાબુજીના નિધનથી રાજકીય ક્ષેત્રે ખાસ કરીને અમારી પાર્ટી માટે એક મોટી ખોટ આવી છે, અને લાંબા સમય સુધી આ ખોટી પૂરી કરવી ખૂબ મુશ્કેલ હશે."
કેન્દ્રીય ગૃહમંત્રી શ્રી અમિત શાહે આજે અતરૌલીમાં ઉત્તર પ્રદેશના પૂર્વ મુખ્યમંત્રી કલ્યાણસિંહનના અંતિમ દર્શન કરીને દિવંગત નેતાને શ્રદ્ધાસુમન અર્પણ કર્યા હતા. શ્રી અમિત શાહે કહ્યું કે શ્રી કલ્યાણસિંહજીનું નિધન તેમની પાર્ટી માટે ખૂબ મોટું નુકસાન છે. તેમની વિદાયથી અમારી પાર્ટીએ પોતાના એક દિગ્ગજ અને હંમેશા સંઘર્ષરત રહેનારા નેતા ગુમાવ્યા છે અને દેશભરના અને ખાસ કરીને ઉત્તર પ્રદેશના ગરીબો અને પછાત લોકોએ પોતાના એક હિતચિંતક ગુમાવ્યા છે.
કેન્દ્રીય ગૃહ મંત્રીએ કહ્યું કે શ્રી કલ્યાણસિંહજી શ્રી રામ જન્મભૂમિ આંદોલનના મોટા નેતા હતા અને તેમણે આ આંદોલન માટે સત્તા છોડવા માટે જરા પણ ખચકાટ અનુભવ્યો નહોતો. શ્રી અમિત શાહે કહ્યું કે જ્યારે શ્રી રામ જન્મભૂમિનો શિલાન્યાસ થયો ત્યારે તે જ દિવસે તેમણે બાબુજી સાથે વાત કરી અને તેમણે ખૂબ જ આનંદ અને સંતોષ સાથે કહ્યું કે તેમના જીવનનું લક્ષ્ય આજે પૂર્ણ થયું છે. તેમનું આખું જીવન ઉત્તર પ્રદેશ અને ગરીબોના વિકાસ માટે સમર્પિત હતું અને તેઓ હંમેશા આ રાજ્યને દેશનું શ્રેષ્ઠ રાજ્ય બનાવવા માટે કાર્યરત હતા. શ્રી શાહે કહ્યું કે કલ્યાણ સિંહજી ખૂબ જ ગરીબ વર્ગમાંથી ઉભરીને આટલા મોટા નેતા બન્યા, વિચારધારાના લક્ષ્યો માટે જીવનભર સંઘર્ષ કર્યો, હંમેશા પોતાને સમાજના ગરીબ અને પછાત વર્ગ માટે સમર્પિત કર્યા, આ બધું અમારી પાર્ટી અને કાર્યકરો માટે પ્રેરણાદાયી રહેશે.
કેન્દ્રીય ગૃહ મંત્રીએ કહ્યું કે બાબુજીના જવાથી રાજકીય ક્ષેત્રે ખાસ કરીને અમારી પાર્ટી માટે એક મોટી ખોટ પડી છે, અને આ ખોટને લાંબા સમય સુધી ભરવી ખૂબ જ મુશ્કેલ હશે. શ્રી અમિત શાહે કહ્યું કે લાંબા સમય સુધી સક્રિય રાજકારણમાં ન હોવા છતાં, બાબુજીને શ્રદ્ધાંજલિ આપવા માટે જે પ્રકારનો સમૂહ આવ્યો છે, ખાસ કરીને યુવાનોની સંખ્યા દર્શાવે છે કે તેમના જીવને ઉત્તરપ્રદેશના જાહેર જીવન પર ઉંડી અસર છોડી છે.
શ્રી અમિત શાહે કહ્યું કે અમારી પાર્ટીના તમામ કાર્યકરો બાબુજીને હૃદયપૂર્વક શ્રદ્ધાંજલિ આપે છે અને અમે બધા ઉત્તર પ્રદેશના ગરીબ અને પછાત લોકોના જીવનના ઉત્થાન માટે સંઘર્ષ કરીશું. શ્રી કલ્યાણસિંહજીની આત્માને શાંતિ મળે અને તેમનું જીવન આવનારી ઘણી પેઢીઓ માટે પાર્ટી કાર્યકરો માટે પ્રેરણારૂપ બની રહે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 199
ગૃહ મંત્રાલય
સ્વતંત્રતા દિવસ, 2023 નિમિત્તે ફાયર સર્વિસ, હોમગાર્ડ્સ  અને સિવિલ ડિફેન્સ  કર્મચારીઓને રાષ્ટ્રપતિ મેડલ
દર વર્ષે પ્રજાસત્તાક દિવસ અને સ્વતંત્રતા દિવસ પર અગ્નિશમન સેવા, નાગરિક સંરક્ષણ અને હોમગાર્ડના જવાનોને વીરતા માટે રાષ્ટ્રપતિ ચંદ્રક અને વિશિષ્ટ સેવાઓ માટે રાષ્ટ્રપતિ ચંદ્રક તેમજ શૌર્ય ચંદ્રક અને મેરીટોરીયસ સર્વિસ મેડલ એનાયત કરવામાં આવે છે.
સ્વતંત્રતા દિવસ, 2023ના અવસર પર, 53 કર્મચારીઓને ફાયર સર્વિસ મેડલ એનાયત કરવામાં આવ્યા છે.
તેમાંથી 03 જવાનોને શૌર્ય માટે રાષ્ટ્રપતિ ફાયર સર્વિસ મેડલ અને 01 જવાનોને વીરતા અને બહાદુરીના સંબંધિત કાર્યો માટે ફાયર સર્વિસ મેડલ એનાયત કરવામાં આવે છે.
વિશિષ્ટ સેવા માટે રાષ્ટ્રપતિનો અગ્નિશામક સેવા ચંદ્રક 8 કર્મચારીઓને આપવામાં આવે છે અને 41 કર્મચારીઓને તેમના સંબંધિત વિશિષ્ટ અને ગુણવત્તાયુક્ત સેવાઓના રેકોર્ડ માટે મેરીટોરીયસ સર્વિસ માટે ફાયર સર્વિસ મેડલ એનાયત કરવામાં આવે છે.
આ ઉપરાંત, 48 જવાનો/સ્વયંસેવકોને સ્વતંત્રતા દિવસ, 2023ના અવસર પર હોમગાર્ડ્સ અને સિવિલ ડિફેન્સ મેડલ પણ એનાયત કરવામાં આવ્યા છે.
તેમાંથી, વિશિષ્ટ સેવા માટે રાષ્ટ્રપતિ હોમગાર્ડ્સ અને સિવિલ ડિફેન્સ મેડલ અને હોમગાર્ડ્સ અને મેરિટોરીયસ સર્વિસ માટે સિવિલ ડિફેન્સ મેડલ અનુક્રમે 05 કર્મચારીઓ/સ્વયંસેવકો અને 43 કર્મચારીઓ/સ્વયંસેવકોને એનાયત કરવામાં આવે છે.
ફાયર સર્વિસ મેડલ અને હોમગાર્ડ્સ અને સિવિલ ડિફેન્સ મેડલ પુરસ્કાર મેળવનારાઓની યાદી પરિશિષ્ટ તરીકે જોડાયેલ છે.
ફાયર સર્વિસ મેડલની યાદી માટે અહીં ક્લિક કરો
હોમગાર્ડ અને સિવિલ ડિફેન્સ મેડલની યાદી માટે અહીં ક્લિક કરો.
CB/GP/JD
(Visitor Counter : 102
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 193.57 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 18,386 થયું
સક્રિય કેસનું ભારણ હાલમાં 0.04% છે
સાજા થવાનો દર હાલમાં 98.74% નોંધાયો
છેલ્લા 24 કલાકમાં 2,236 દર્દીઓ સાજા થયા, કુલ વધીને 4,26,17,810 દર્દીઓ સાજા થયા
છેલ્લા 24 કલાકમાં ભારતમાં 2,745 નવા કેસ નોંધાયા
દૈનિક પોઝિટિવીટી દર 0.60% પહોંચ્યો
સાપ્તાહિક પોઝિટિવીટી દર હાલમાં 0.63% છે
કુલ 85.08 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,55,314 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 115